cyanic-selkie/wikianc huggingface dataset:
Ioannes Andreas Wagner
Ioannes Andreas Wagner (Theodisce: Johann Andreas Wagner) natus est die 21 Martii 1797 in Norimbergae - mortuus est die 17 Decembris 1861 in Monaci fuit studiosus archaeologiae, palaeontologiae et zoologiae Germanicus, erat professor Universitatis Ludovico-Maximilianeae Monacensis.
Marrochium
Marrochium seu Marochium (Libyce: ⵎⵕⵕⴰⴽⵛ; Arabice: مراكش‎, Murrākuš; Francogallice Marrakech) est urbs Maroci circa 1 070 000 incolarum (anno 2004).
Historia
Urbs Marrochium die 7 Maii 1070 condita est.
Brantley Comitatus
Brantley Comitatus (Anglice:  Brantley County) est Georgiae comitatus in Civitatibus Foederatis Americae 14629 incolarum (anno 2000). Comitatus, cuius caput est urbicula  Nahunta , die 14 Augusti 1920 creatus est. In hoc comitatu minima pars incolarum haud Anglice domu (2.6 %) loquitur.
Minucianum
Minucianum (alia nomina: Castrum Minuciani ) (Italiane: Minucciano) est oppidum Italiae et municipium, circiter 2 280 incolarum, in Regione Tuscia, in Provincia Lucensi ac in Foro Clodii situm. Incolae Minucianenses appellantur.
Agadir
Agadir (Arabice  أكادير ) est urbs Maroci circa 680000 incolarum. In Agadir quae Oceano Atlantico adiacet, magnus portus est.
Minucianum
Fractiones
Vici (fractiones) municipii sunt :
Agliano, Albiano, Canepaia, Carpinelli, Castagnola, Foresto, Gramolazzo, Metra, Pieve San Lorenzo, Sermezzana, Verrucolette.
Agadir
Historia
Agadir a Lusitanis condita est anno 1505. Die 29 Februarii 1960 fortissimus terrae motus urbem deruit et multos homines necavit.
Dies laboris
Dies laboris in multis civitatibus Kalendis Maiis celebratur.
Res gestae
Kalendis Maiis anno 1886 opifices vel laboratores in America septentrionali operistitium generale (id est, Res Haymarket) proclamaverunt ut temporis spatium quo per diem laborandum erat ad octo horas per diem imminuerent. Deinde in urbibus protestationes fuerunt et opera sistebantur. Ministri publici protestationes prohibebant et 3 Maii 1886 Sicagi plures laboratores necaverunt. Die 4 Maii quisdam bombam in turmam vigilium iecit, plures vigiles interficiens. Posthac octo duces protestantium accusabantur et quattuor funi poenali necati sunt. Eius rei memoriae causa cum laboratorum movimentum internationale ad ius laborandi et limitationem temporis iterum conditum est Kalendae Maiae dies festus declaratae sunt qui internationali pugnae laboratorum classis dedicatus sit. Ille dies primum festus internationalis fuit Kalendis Maiis anni 1890.
Hic dies quia cum seditionibus Sicagensibus coniunctus est in Civitatibus Foederatis Americae et in Canada ad hoc diem non Kalendis Maiis sicut in pluribus aliis civitatibus sed primo Lunae die mensis Septembris celebratur.
Pugna ad Thapsum
Pugna ad Thapsum est proelium die 6 Aprilis 46 a.C.n. prope Thapsum, oppidum Africanum, commissum. Copiae a C. Iulio Caesare, factionis popularis, ductae adversus copias Pompeianas Quinti Caecilii Metelli Scipionis, factionis Optimatum, atque eius socii Iubae I, regis Numidiae, impetum fecerunt. Cum Caesar, occiso Pompeio, se esse ducem omnium provinciarum Africanarum decrevisset, gestum est unum e notioribus civilis belli alterius proeliis. Optimates, quamquam cum sexaginta elephantis, a Iuba ductis, copias suas produxerant, a Caesare victi sunt. Optimates triginta milia militum, equitum, elephantorumque amiserunt, dum Caesar tantummodo mille militum.
Praelusio
Caesar, Rubiconem transgressus, neglegans senatus consultum ut exercitum suum dimitteret, anno 49 a.C.n. ultimum reipublicae bellum incohavit. Cum Italiam inrueret, Pompeius aliique optimates ad Graeciam effugerunt; quos Caesar persecutus apud Pharsalum superavit. Metu sollicitatus Pompeius militibus relictis Alexandriam, Aegypti urbem, confugit, ubi a Ptolemaeo XIII rege occisus est, contra voluntatem Caesaris. Quibus rebus cognitis, Cato Minor et Quintus Caecilius Metellus Pius Scipio Nasica, Titus Labienus, Publius Attius Varus, Lucius Afranius, Marcus Petreius, Pompeii filii, Sextus, atque Gnaeus Pompeius et reliqui duces optimatum, recusantes cedere Caesari, fugerunt in Africam, quae sub imperio Iubae erat. Caesar, qui denique orientales provincias et Romam tenebat, in Africam cum duabus legionibus venit. Ipse Hadrumetum obtinuit die 28 Decembris 47 a.C.n., sed Optimates iam copias suas prope Thapsum coegerant, quorum numerus erat quadraginta milium militum (circa decem legiones): strenui equites, a peritissimo Tito Labieno, proditore Caesari, ducti, et sexaginta elephantes a rege Iuba. Cum incertis proeliis duae legiones Optimatum signa transtulerunt. Interim expectabat Caesar, videns rem in tanto periculo ob Metelli equitatum, auxilia e Sicilia. Adventu earum exercitus Optimatum recessit usque ad Thapsum. Mense Februario 46 a.C.n. Caesar Thapsum venit. Oppido obsesso, Optimates dimicare coacti sunt.
Proelium
Cum Caesar cum tribus agminibus meridianam portam obsideret, Metellus ad septentrionalem appropinquavit. Optimates elephantos dextro sinistroque cornu inter eos collocaverunt. Caesar ad dextrum cornu duxit, positis sagittariis equitibusque in utrisque cornibus. Caesar summisit equites eius cum quinque cohortibus, ne elephantes eos superarent. Signo dato, proelium fecerunt. Sagittarii Caesaris tela iniecerunt contra Scipionis elephantos, qui perterriti se converterunt contra suos. Elephanti sinistro cornu irruerunt in mediam Caesaris aciem. Legio V, quae ibi posita erat, elephantorum impetum sustinuit adeo acriter ut elephantus signum illius legionis factus sit. Elephantis amissis, copiae Metelli se receperunt. Cum equites Caesaris superiores numero essent, castra deleverunt et impulerunt adversarios in fugam. Quamquam circa decem milia militum Optimatum venerunt in deditionem ad Caesarem, ipse, qui semper misericordiam ad hostes prius monstraverat, omnes interfici iussit. Nonnulli scriptores referunt Caesarem passum esse catalepsem propter epilepsiam prope ad finem pugnae, ut unus ex eius ducibus imperavisset trucidationem. Quamquam Metellus Scipio tutus effugerat, tamen paucis mensibus post in pugna navali obiit.
Proventus
Finita pugna, iterum Caesar Thapsum prospere obsedit. Deinde is Uticam progressus est, ubi Cato Minor manebat, qui, clade Thapsitana cognita, se interfecit. Relicta omni spe ultionis, Caesar, ut Plutarchus, maestus dixit: "Cato, indigne feram tuam mortem, tamquam tu indigne tulisti honorem servandae vitae tuae."
Die 25 Iulii, Africa capta, Caesar Romam rediit. Deinde ipse Titum Labienum filiosque Pompeii apud Mundam in Hispania vicit. Talem exitum habuit Bellum Civile.
Lycurgus
Sparta a principio reges habuerat, nullas autem leges. Armorum vi et bellica virtute tantum valebat. Lycurgus, regis Charilaï patruus et tutor, civibus suis aequa jura dare voluit. Sed a principibus civitatis invidia expulsus fuit, et in exsilium missus. Lycurgus exsul urbes et mores multorum hominum inspexit. Ioniam et Lydiam, Cretam Minoï legibus insignem, et Aegyptum invisit. Delphorum oraculum consuluit, et Pythia eum mortalium sapientissimum proclamavit. Tum demum revocatus a civibus Spartiam rediit, et, ab Apolline iussus, leges dedit civitati.
Ante omnia Lycurgus pueros, spem gentis, virili disciplina instituendos curavit. Infantes debiliores aut invalidos in barathrum projici jussit. Ceteros publice educari voluit, et esse non parentum sed patriae. Primos annos non in scholis et gymnasiis, sed in agro degebant. Ibi consuescebant humo nuda dormire, victu simplicissimo uti, corporis vires exercere, dolorem tolerare, verbera accipere. Imo, ad aram Dianae, pueri ipsi certabant inter se de verberum tolerantia, et qui plura pertulerat, is maximam inde gloriam consequabatur. Ut fierent agiles et callidi, illis furta etiam admittere fas erat, nefas autem in furtis deprehendi. Vulpeculam puer quidam surripuerat, quam sub veste occultam tenebat ; at illa raptoris, dum evadit, ventrem unguibus et dentibus dilacerat. Nec lacrymavit puer, nec gemuit. Maluit dolorem perferre, quam feram emittere aut furtum confiteri, et cecidit exanimis.
Adolescentes ad militiam omnibus modis informandos praecepit legislator. Currere et saltare, luctari et discum emittere, palaestrae operam dare : hae fuerunt eorum quotidianae exercitationes. Carmina sacra aut cantus bellicos canere, hi fuerunt lusus. Frugalitatem et temperantiam non praeceptis sed exemplis discebant. Hilotae multum vini bibere coacti, atque ita ebrii, eorum in conspectum venire jubebantur. Tam deformi spectaculo adolescentes ebriatatem fugere admoniti erant. Pauca eloqui, et breviter edocebantur. Bene agere potius quam bene dicere erat iis summa laus. Lex vetabat adolescentes forum adire, priusquam viri facti essent.
Cives omnes, sine discrimine, una publice convivari iussit Lycurgus. Ad publica convivia nemini venire licebat, praesumptis domi cibis. Inter obsonia convivae natu majores iure nigro maxime delectabantur, relicta iunioribus carne. Ut epulas, sic vestes et domesticos sumptus omnibus pares praescripsit legislator. Auri argentique usum sustulit, et ferreos nummos procudit pondere gravissimos, quorum non ita magno numero opus erat ad implendum plaustrum. Fundos inter omnes aequaliter divisit : si nemo ditior altero fieri poterat. Civibus interdixit agricultura et mercatura, servilibus operis. Viros liberos et Spartanos una armorum et militiae cura decebat.
Lycurgus praecipuos honores non potentium, sed senum esse voluit. Omnia paene magistratuum officia senes implebant. Senibus commissa erat puerorum et adolescentium tutela, custodia legum, administratio reipublicae. Nusquam tantum tribuebatur senectuti, quantum Lacedaemone. Lex enim jubebat adolescentes non solum parentes suos revereri, sed seniores quoque omnes colere. Illis de via decedebant, e sedibus assurgebant non iuvenes modo, sed viri et magistratus. Quadam die, Athenis, senex in theatrum serius venerat. Nemo in magno consessu ei locum dederat, cum forte accessit ad legatos Lacedaemonienses. Hi omnes surrexere, et sedem seni inter ipsos dederunt. Id populus plausu approbavit. Tum unus e legatis : "Athenienses, ait, sciunt ea quae recta sunt, sed facere nolunt."
Majo no Takkyūbin
Maga Tabellaria (titulo Iaponice: 魔女の宅急便 (Madyo no Tacciūbin); Anglice: "Kiki's Delivery Service" Ciciae Tabellarii Munus; Hispanice: "Nicky, la Aprendiz de Bruja" Nicia Magae Discipula) est pellicula animea quam productor Hayao Miyazaki anno 1989 creavit.
Argumentum
In haec amoena mythistoria, Cicia est maga tredecim annos nata, qua aetate magae solent domo exire ad urbem ubi aiuvare possunt inveniendam et ad suum ingenium probandum. Cicia sua scopa et cum suo fele nigro "Zizius" appellato migrat ad urbem maritimam Corincum ubi tabellarii negotium novum statuit. Sed vita sua difficilis fit. Cum aberrat, suam confidentiam magicasque artes repente amittit. Quid nunc faciet? Invenietne heroina fortasse novam virtutem? Domum reddet defectu?
Fontes
Pagina Anglice en:Kiki's Delivery Service et pagina Hispanice es:Majo no takkyūbin.
Antonius Furetière
Antonius vulgo Antoine Furetière (natus Lutetiae die 28 Decembris 1619; mortuus ibidem die 14 Maii 1688) fuit clericus, poeta, scriptor mythistoriarum et lexicographus Francogallus.
Virgemulis
Virgemulis (alia nomina: Virgemulum, Vallis Gemina ) (Italiane: Vergemoli) est oppidum Italiae et fractio municipiorum Fabricarum Virgemulis. Incolae Virgemulini vel Virgemulenses appellantur.
Antonius Furetière
Vita
Electus est academicus anno 1662, sed anno 1685 abditus est quia dictionario Academiae lentissime progrediente consilium ceperat proprium glossarium conscribere, quod duobus annis post mortem e prelo exiit. Rex Ludovicus XIV, qui expulsionem ex Academia numquam accepit, Academiae cathedram vacantem declaravit et, Furetière vivente, nemini tribuit.
Virgemulis
Historia
Virgemulis fuit municipium Italiae, circiter 350 incolarum, in Regione Tuscia, in Provincia Lucensi ac in Foro Clodii situm. Die 1 Ianuarii 2014 coniunxit se cum Fabricis Valici, ut constituiret municipia nova Fabricarum Virgemulis.
Antonius Furetière
Vita
Advocatus fuit, postea clericus et abbas. Saturas prosa versibusque pepigit, praesertim contra auctores glossarii Dictionnaire universel de la langue française cui incepto notiones suas dederat. Cum lexicographi autem saepe academici essent, expulsionem istius anno 1686 machinabantur et effecerunt. Lexicon citatum anno 1690 in Batavia vulgatum est.
Carrboro
Carrboro est oppidulum in Carolina Septentrionali fere 16 000 incolarum. Oppidum "viride" vocatum est, propter eius amicum-birotae statum et res multas alteras. De Carrborone, Carrboro, North Carolina Overview apud www.carrboro.com inquit, "Sumus domus civitati artificum, argicolarum, citharoedorum, mercenariorum, scriptorum, actorum, artificium mentium, atque modo rusticorum pagensium". Multae negationes alternationes sunt in Carrborone, com Macellum Via Weaver atque Carrboro Mercatus Agricolarum.
Corpus programmatum
Corpus programmatum est summa immaterialis consistens, non solum ex compluribus programmatis computatralibus, sed etiam ex bibliotheca auxiliari eiusque documentationibus. Programmata ad functiones suas persolvendas apparatum computatralem poscunt. Corpus programmatum in memoria computatrali depositum est.
Aloysius Sturzo
Aloysius Sturzo (natus 26 Novembris 1871 Calatae Hieronis; die 8 Augusti 1959 Romae mortuus) fuit presbyter Italicus, politicus et "pater" Factionis Popularis Italicae (PPI) post secundum bellum mundanum Democratiae Christianae appellatae. Sub dictatura Beniti Mussolini Sturzo exsul in Angliam et ab anno 1940 usque ad annum 1946 in Civitates Foederatas Americae ire debuit.
Index compositionum Scott Joplin
Index compositionum Scott Joplin, absoluta compositionum musicarum a Scott Joplin (c. 1867–1917) confectarum tabula.
Bulloch Comitatus
Bulloch Comitatus (Anglice:  Bulloch County) est Georgiae comitatus in Civitatibus Foederatis Americae 55983 incolarum (anno 2000). Comitatus, cuius caput est urbicula  Statesboro , die 8 Februarii 1796 creatus est. In hoc comitatu vigesima pars incolarum haud Anglice domu (5.5 %) loquitur.
Burke Comitatus (Georgia)
Burke Comitatus  (Anglice:  Burke County) est Georgiae comitatus in Civitatibus Foederatis Americae 20981 incolarum (anno 2000). Comitatus, cuius caput est urbicula  Waynesboro , die 5 Februarii 1777 creatus est. In hoc comitatu trigesima pars incolarum haud Anglice domu (3.5 %) loquitur.
Caseus mucore glaucus
Caseus mucore glaucus, iniectione lacti bacteriorum generis Penicillii productus, in multis civitatibus, praecipue Europaeis, venundatur. Sapore acido et pungente ita effecto, aroma maturiorum caseorum glaucorum aliis bacteriis variis producitur.
Confectio et maturatio
Mucor, quo casei glauci affecti sunt, saepe ope Penicillii roqueforti, saepe P. glauci creatur. Magna diversitas caseorum tribus lactibus duobusque bacteriis varioque coagulationis et compressionis usu necnon rapiditate confectionis producitur. Insuper casei glauci aut iam recentes venditantur aut cavernis, cellariis, horreis qui brevius qui longius maturescunt.
Historia caseorum glaucorum
Glaucorum ovillorum omnium caseus Roquefortensis longe celeberrimus est, in caverna montana maturatus prope urbiculam Roccam fortem, cui rex Francorum Carolus VI anno 1411 monopolium casei sub hoc nomine mandavit. Lac ovium Corsicarum Roccam fortem partim exportabatur, multo recentius ad caseum glaucum Corsicum conficiendum adhibetur.
Glaucorum bubulorum caseus Stiltonensis media in Anglia, caseus Congorciolae prope Mediolanum in Italia confectus, celebrantur. Insuper enumerari debent Anglici Blue vinny, caseus Castrensis modo glaucus, glaucus Salopiensis; Cechicus Jihočeská Niva; Danicus Danablu; Francicorum glaucus Calcium ex eodem pago atque Roquefortensis ortus, insuper glaucus Arvernus, glaucus Gaiensis prope Genavam, glaucus Cassenaticus prope Gratianopolim ortus, formae Ambertensis et Monbrisonii, denuo casei commerciales Bresse bleu et Saint-Agur.
Casei Hispanici glauci, qui e lacte ovillo bubuloque necnon caprino variatim proveniunt, sunt Cabrales, Gamonéu, Picón de Tresviso, Valdeón.
Embamma Roquefortense
Sapor casei mucore glauci etiam apud eos, qui a talibus caseis abstinent, nonnumquam deligitur. E qua electione ortum est in Civitatibus Foederatis saeculo XX ineunte Roquefort dressing, scilicet "embamma Roquefortense". Modo caseus Roquefortensis, nonnumquam alii non dissimiles praecipiuntur; unde nomen blue cheese dressing, "embamma e caseo glauco", interdum prefertur. Hic embamma proponitur, inter alia pauca, cum acetariis quae in popinis Civitatum Foederatarum et Canadae iuxta frusta bubula alasque Buffalonenses aliasque carnes torrefactas inferri solent.
Prima inventio huius embammatis non traditur, sed anno 1928 inter "quattuor embammata ad acetarias universalia" enumeratur cum Francico, Magonico, Mille insularum. Praeceptum culinarium, titulo Roquefort or Blue Cheese French Dressing, anno 1931 ab Irma Rombauer divulgatum est. Cum alis Buffalonensibus, anno 1964 inventis, embamma Roquefortense vel casei glauci iuxta apio baculisque carotarum a principio propositum est.
Munatiana
Munatiana (alia nomina: Mola Aziana, Mulatianum  )  (Italiane: Molazzana) est oppidum Italiae et municipium, circiter 1 150 incolarum, in Regione Tuscia, in Provincia Lucensi ac in Foro Clodii situm. Incolae Munatianenses vel Mulatianenses appellatantur.
Fractiones
Vici (fractiones) municipii sunt :
Regnum Hungariae
Regnum Hungariae vel Regnum Vngarie vel Regnum Marianum (Hungarice Magyar Királyság) fuit regnum medio aevo constitutum. Diadema regni Sacra Corona vel Corona Sancti Stephani appellatur.
Origines
Postquam ergo Hungari duce Árpád anno 896 Pannoniam et quae circa est, occupaverunt, expeditiones bellicas fecerunt in diversa Europae regna, partim, ut potestatem suam in Pannonia tutiorem redderent, terrorem vicinis populis inicientes, partim, ut penitius Europam occidentalem cognoscerent. Longum foret has expeditiones sigillatim recensere: certe, Hungaricae turmae usque ad Franciam, Hispaniam, ac Byzantium pervenerunt. Equos habebant non magnos sed fortes ac caloris frigorisque aeque patientes; et, quantopere arcu sagittisque valerent, satis testatur oratio illius temporis: "a sagittis Hungarorum libera nos Domine!" Diu ergo nullus fuit populus qui exercitum Hungaricum superare posset; sed Germani tandem, artibus Hungarorum in proelio intellectis (postquam enim maiores nostri simulanter terga verterunt, hostem palantem subito aggredi solebant), exercitum magnum collegerunt, ac apud Merseburgum (933), tum apud Augustam Vindelicorum (sive Augsburgum) anno 955 Hungaros maxima cum clade vicerunt. Qua calamitate compulsi Hungari expeditionibus finem fecerunt, ac non multo post dux Geysa Hungarorum (971–997) nuncios in Germaniam misit ad sacerdotes Christianos in Pannoniam invitandos.
Conversio Stephana
Geysa mortuo, Stephanus, Geysae filius, a proceribus princeps electus est. Qui genero suo Koppányio, qui regnum capessere voluisset, feliciter debellato a Sancta Sede coronam adeptus die 25 Decembris anni 1000 coronatus est. Qui Stephanus, rex primus Hungariae (1000–1038) religionem Christianam in regno stabiliavit. Silvester II pontifex maximus cuius publicum propositum erat, ut nationes alias quo plures ad fidem Catholicam converteret, itaque potentiam Sanctae Sedis muniret contra Imperii potestates, hanc epistulam misit ad Stephanum sic incipientem :
Divisio politico-administrativa
Anno circa 1074.
Antonius Labriola
Antonius Labriola fuit philosophus et unus primorum discipulorum placitorum marxianorum in Italia. Socius Factionis Communisticae Italicae et magister Benedicti Croce fuit.
Theoria sua etiam pro Antonio Gramsci influeniam dedit.
Calhoun Comitatus (Georgia)
Calhoun Comitatus  (Anglice:  Calhoun County) est Georgiae comitatus in Civitatibus Foederatis Americae 6320 incolarum (anno 2000). Comitatus, cuius caput est urbicula  Morgan, die 20 Februarii 1854 creatus est. In hoc comitatu minima pars incolarum haud Anglice domu (2.1 %) loquitur.
Marcus Horatius Barbatus
Marcus Horatius Barbatus (quando natus, quando mortuus sit, nescimus) senator Romanus ac vir publicus quinti saeculi a.C.n. fuit.
Cursus honorum
Horatius una cum Lucio Valerio Poplicola Potito consul creatus est postquam decemviri, qui tyranni se gessissent, a magistratibus se abdicaverunt. Consules nuper electi Leges Valerias Horatias promulgaverunt, quibus iura plebis inter dicionem decemvirorum diminuta restituerentur: Eodem anno Sabinos vicit et decreto populi triumphavit.
Romulus Murri
Romulus Murri  (natus die 27 Augusti 1870 in Monte Sancti Petri de Angelis prope Anconam - mortuus die 12 Martii 1944 Romae) fuit presbyter Italicus, etiam notus vir publicus et diarii scriptor.
Ricardus Rodgers
Ricardus Carolus Rodgers (natus Novi Eboraci 28 Iunii, 1902; ibidem mortuus 30 Decembris 1979) fuit compositor Americanus, qui musicam ad plusquam 900 carmina et quadraginta dramata musica composuit, necnon musicam pro pelliculis et programmatibus televisificis. Notissimus est gratia societatis fecundae cum poetis et auctoribus Laurentio Hart et Anschario Hammerstein II.
Atheista fuit.
Callidium violaceum
Callidium violaceum est species coleopterorum familiae Cerambycidarum. A Carolo Linnaeus anno 1758 descripta est. Colore caeruleo pullo nitore elatus splendet.
Cippus Perusinus
Cippus Perusinus est textus Etruscus summa arte saeculo 2 seu 1 a.C.n. lapide inscriptus, in colle San Marco iuxta Perusiam anno 1822 repertus hodieque apud Museum Archaeologicum Nationale Perusinum iacens. Cippus terras duabus familiis tributas dividit.
Petrus Canisius
Vita
Petrus Canisius Noviomagi in Batavia natus est anno millesimo quingentesimo vicesimo uno. Coloniae Agrippinae in studia incubuit et Societati Iesu nomen dedit; anno millesimo quingentesimo quadragesimo sexto sacerdotio initiatus est. Per triginta annos in Germania strenue ad fidem catholicam tuendam et firmandam laboravit scriptis et praedicatione, quare cognomen habuit 'Mallei haereticorvm' et, post Bonifatium, alterius Germaniae apostoli. Ibi scholas condidit. Multa edidit opera, inter quae illud eminet quod Catechismus inscribitur. In Concilio Tridentino partes habuit. Obiit Friburgi Helvetiorum anno millesimo quingentesimo nonagesimo septimo. Quem Pius IX Papa, inter Sanctos relatum, doctorem Ecclesiae pronuntiavit anno millesimo nongentesimo vicesimo quinto.
Fortuna
Canisius anno 1869 beatus, anno 1925 a papa Pio XI sanctus et doctor ecclesiae creatus est. Papa Leo XIII eo epistulam encyclicam Militantis Ecclesiae anno 1897 dicavit. In imaginibus Petrus Canisius cum calva, crucifixo et catechismo depingitur. Canisio celebrant Catholici festum diem 21 Decembris, Germani autem 27 Aprilis.
Count Basie
Count Basie, proprie Gulielmus (William) Basie, natus 21 Augusti 1904, mortuus 26 Aprilis 1984, fuit clavilista et moderator gregis jazz, The Count Basie Orchestra nomine.
Ardabastus (rex Visigothorum)
Ardabastus vel Ardo fuit ultimus Visigothorum rex (714– circa 720 ), sed solum Septimaniam et partem Hispaniae Tarraconensis rexit. A maioribus Narbone in urbe electus, totius Hispaniae regnum voluit capere; ergo copiae contra Mauros pugnaverunt. Anno 720, Mauri in Septimaniam ingressi Narbonem obsidione clauserunt, et Ardabastus mortuus est.
Calydon
Calydon fuit urbs Graeca antiquissima ad ripam Eveni fluminis in Aetolia sita.
Al-Yamīn Zarwāl
al-Yamīn Zarwāl seu litteris Arabicis ‏اليمين زروال‎ (natus Batnae die 3 Iulii 1941), miles, fuit ab anno 1994 usque ad annum 1999 Algeri praeses. Alumnus est academiarum militarium in urbibus Cairi, Moscuae, Lutetiae; in patriam reditus praefectus factus est Scholae Militaris Caesareae Iol.
Calydon
Tempora mythica
Maxima fama mythologicis et heroicis temporibus fuit, cum Homerus eius pulchritudinem et vineta iam laudaret. Ibi regnabat rex Oeneus, illuc ex omni Graecia convenere maximi heroes, ut, Meleagro duce, fines apro Calydonio liberarent. Ibi Hercules Acheloum luctando vicit ac praemium victoriae Deianiram uxorem duxit. Patria quoque fuit Diomedis, unius e fortissimis Achivis in Bello Troiano.
Tempora historica
Historicis vero temporibus templo Dianae, Laphriae dictae, praecipue nota, una e principibus foederatis civitatibus Aetoliae fuit. Quarto saeculo a.C.n. ineunte tantum, triginta circiter annos Achaei hanc urbem in suam civitatem incluserunt. Cum vero Bello Corinthio Acarnanes Calydonem adorti essent, precantibus opem Achaeis, Agesilaus II cum exercitu Lacedaemonio sociis auxilio venit et Acarnanes ad pacem petendam adduxit (389-388 a.C.n.). Post aliquot annos (366 a.C.n.) dux Thebanus Epaminondas Calydonem iugo Achaeo liberavit. Mox tamen civitas vergere coepit donec Augustus omnes incolas in novam urbem, Nicopolim, transtulit, quam condiderat ut monumentum fieret victoriae suae Actiacae. Hodie vestigia templi et moenium in situ manent.
Actio fabulae Plautinae Poenuli Calydone agitur.
Brother Bear
Brother Bear est pellicula ab officina cinematographica Walt Disney Societas anno 2003 confecta, cuius pars altera, Brother Bear 2 inscripta, die 29 Augusti 2006 in lucem prolata est.
Mustapha
Mustapha sive Mustafas sunt formae Latinae nominis Arabici Mustafa (مصطفى), quod significat "electus". Cum Mustapha fuerit cognomen Mahometus propheti, hoc nomen inter Musulmanos maxime crebrum est.
Notae
Mustafa
Rosa
Rosa (Graece ῥόδον) est genus lignearum plantarum perennium familiae Rosacearum, cui sunt plus quam centum species et milia cultivarietatum. Gregem constituunt plantarum quae frutices recti esse possunt, scandentes vel pensiles, quibus sunt caules qui spinis vel aculeis acutis saepe armantur. Permultos habent colores. Ex rosis fiunt oleum rosaceum et aqua rosacea.
Etymologia
Graecum ῥόδον et Latina rosa inter se cognata sunt, sed eorum origines certe non scimus. Ex aliis linguis antiquis circum Mare Mediterraneum deriventur.
Hyladelphys
Hyladelphys (binomen a Voss anno 2001) est animalium subtribus.
The New Schaff-Herzog Encyclopedia of Religious Knowledge
The New Schaff-Herzog Encyclopedia of Religious Knowledge seu "encyclopaedia scientiae religiosae" est operis historicae et biographicae titulus recentissimus. Hoc opus a principio versum est ab encyclopaedia Theodisca cuius titulus est Realencyklopädie für protestantische Theologie und Kirche. Versio prima a Iohannes Henricus Augustus Bomberger Philadelphiae divulgata est inter annos 1856 et 1860, sed, saeviente Bello Civili, ab "A" usque ad "Josiah" tantum producta est nec unquam completa.
Annis 1882-1884 Philippus Schaff versionem editionis alterae Theodiscae fecit in tribus voluminibus divisa, editoribus Funk & Wagnalls, sub titulo A Religious Encyclopaedia, or Dictionary of Biblical, Historical, Doctrinal, and Practical Theology. Huius versionis editio altera anno 1886 prodit, eodemque anno supplementum sub titulo Encyclopedia of Living Divines and Christian Workers of All Denominations in Europe and America. Editio tertia (in quattuor voluminibus in quibus supplementum uno alphabeto includitur) anno 1891 sub novo titulo divulgata est, scilicet The Schaff-Herzog Encyclopedia of Religious Knowledge.
Sed mox quarta editio, ex editioni tertiae Theodiscae extracta et editionibus anterioribus multo maior, annis 1908-1914 prodit in tredecim voluminibus divisa sub titulo The New Schaff-Herzog Encyclopedia of Religious Knowledge, editore Samuel Macauley Jackson qui iam Philippo Schaff ad editionem primam parandam adiuvaverat. Haec editio anno 1951 reimpressa est et hodie in interrete reperitur.
Nexus externi
Schaff-Herzog Encyclopedia of Religious Knowledge
Fuscandula
Fuscandula  (alia nomina: Fuscandola, Fossandola , Fuscianula , Fosciandora; olim Faustianula ) (Italiane: Fosciandora) est oppidum Italiae et municipium, circiter 630 incolarum, in Regione Tuscia, in Provincia Lucensi ac in Foro Clodii situm. Incolae Fuscandulenses vel Fuscianulenses appellantur.
Eartha Kitt
Eartha Mae Kitt (nata in North, Carolina Meridionalis, die 17 Ianuarii 1927 – mortua in Weston Connecticuta die 25 Decembris 2008) fuit actrix et cantrix Americana, notissima propter carmen 1953 editum "Santa Baby".
Mahometus Boudiaf
Mahometus Boudiaf sive Muhammad Boudiaf, etiam Si Tayeb el Watani appellatus (natus die 23 Iunii 1919; necatus est Annabae die 29 Iunii 1992), fuit breviter a mense Februario 1992 usque ad mortem Algeri praeses.
Scott Joplin
Scott Joplin (natus inter Iunium 1867 et Ianuarium 1868; mortuus 1 Aprilis 1917) fuit praeclarus compositor Americanus, praecipue musicae clavilicae, inclutissimus generis musicae ragtime scriptor. Unus late habetur, cum Iosepho Francisco Lamb et Iacobo Scott, ex tribus gravissimis huius generis compositoribus. Plurima quidem eius opera edita sunt "rag." Populi favor et virorum doctorum studium eius musicae aucta sunt post 1973, cum The Sting pellicula eius rag "The Entertainer" prospere adhiberet.
Vita
Scott Joplin natus est prope Linden vicum in Texia orientali, Florentiae Givins et Jiles Joplin secundus filius filiorum sex.
Opera
Multa Scott Joplin opera inventa et edita sunt post mortem. Vide Indicem compositionum Scott Joplin.
Yone Minagawa
Yone Minagawa (nata in Akaike, Fukuoka  Iaponiae die 4 Ianuarii 1893; mortua in Fukuchi, Fukuoka Iaponiae die 13 Augusti 2007) fuit mulier Iaponica quae a die 28 Ianuarii 2007, Americana Emma Tillman obita, usque ad  mortem veterrimus homo vivens fuit, cuius aetas pro certa scitur.
Chadli Bendjedid
Chadli Bendjedid (Arabice شاذلي بن جديد natus die 14 Aprilis 1929, mortuus die 6 Octobris 2012 Algeriae) fuit ab anno 1978 usque ad annum 1992 Algeri praeses.
Pater Patriae
Pater patriae, seu raro parens patriae, est locutio honorifica Latina.
Historia Romana
Pater patriae est titulus honoris Romanus. Nemo nisi qui Romae et commodis eius magnopere profuisset tali titulo ornatus est. Nomen honoris a senatu datum est. Iam Marcus Furius Camillus et Quintus Fabius Maximus Cunctator ob merita sua "parentes" dicti sunt. Etiam Marius et Sulla parens sive pater ob cives servatos appellati sunt. Cicero hoc titulo honoratus est, postquam inter consulatum suum anno 63 a.C.n. coniurationem Catilinae patefecit. Post eum, Gaio Iulio Caesari et Augusto (2 a.C.n.) titulus tributus est.
Iuncunianum
Iuncunianum (alia nomina: Iuncugnanum; olim: Fundus Iucundus, Iucundianum , Iucundianus ) (Italiane: Giuncugnano) fuit municipium Italiae usque ad diem 1 Ianuarii 2015. Hodie est pars municipii Syllani Iuncuniani, in Regione Tuscia, in Provincia Lucensi ac in Foro Clodii situm. Incolae Iuncunianenses appellantur.
Historia
Die 1 Ianuarii 2015 Iuncunianum se coniunxit cum Syllano, ut constitueret municipium novum Syllani Iuncuniani.
Fractiones in municipio abrogato Iuncuniani
Capoli, Castelletto, Gragna, Magliano, Ponteccio.
Publius Valerius Laevinus
Publius Valerius Laevinus (natus saeculo 4 a.C.n., mortuus post annum 280 a.C.n.) vir publicus Romanus erat.
Cursus honorum
Valerius anno 280 a.C.n. cum Tiberio Coruncanio consul electus est. Victus est a Pyrrho Epirotes in proelio Heracleae, sed urbes Neapolim, Capuam atque Rhegium tenere potuit.
Emma Tillman
Emma Tillman (nata in vico Gibsonville, Carolina Septentrionali die 22 Novembris 1892; mortua in East Hartford Connecticutae die 28 Ianuarii 2007) fuit mulier Americana quae a die 24 Ianuarii 2007, Aemiliano Mercado del Toro obito, usque ad mortem veterrimus homo vivens fuit, cuius aetas pro certa scitur.
Maria I (regina Scotiae)
Maria Stuarta fuit regina Scotiae vel Scotorum, breviter etiam Franciae regina.
Vita
Maria filia Iacobi V, qui paulo post ortum suum obiit, fuit Scotiae regina a die 14 Decembris 1542 usque ad diem 24 Iulii 1567.
Maria fuit breviter etiam Franciae regina quia anno 1559 Francisco II, Franciae regi nupsit, qui tamen iam insequenti anno iuvenis propter cerebri suppurationem obiit et Maria sine liberis vidua mansit. Cum Maria, quae Catholica erat, in Scotiam rediit, cognovit non amatam esse quia populus terrae natalis suae reformationi favebat. In Scotia Maria Henrico Stuarto domino Darnley nupsit, viro pulcherimo at sollicito et suspicioso praecipue de David Rizzio reginae scriba a secretis. Die 9 Martii 1566 iussu et auxilio Mariae Stuartae viri Henrici Stewart Rizzio sub oculis reginae, illo tempore gravidae, a nobilum globu trucidatus est.
Alī Kāfī
ʿAlī Ḥusain Kāfī vel litteris Arabicis علي حسين كافي‎ (natus in El Harrouch die 7 Octobris 1928; mortuus die 16 Aprilis 2013 Genavae), olim repugnator contra regimen Francicum, fuit legatus Algeriensis in Syriam, Libanum, Libyam, Tunesiam, Aegyptum, Iracum, Italiam missus. A die 2 Iulii 1992 usque ad diem 31 Ianuarii 1994 praeses patriae meruit.
Maria I (regina Scotiae)
Vita
Paulo post Henricus Stuart incendio, quod dicitur iussu Mariae a Bothwell Comite excitatum, absumit. Cum Maria Bothwell Comiti nupsit, hostes sui eam deposuerunt et comprehenserunt, sed Maria in Angliam apud consobrinam suam Reginam Elisabetham effugere potuit. Eodem tempore Mariae filius, Iacobus VI Scotiae postea I Angliae eam post abdicationem in imperium secutus est.
Arguta crimine maiestatis ab Regina Elisabetha in carcere inclusa est in castello Fotheringhay Angliae.
Post viginti annos supplicio affecta est, quia conata est reginam Elisabetham I necare.
Edna Parker
Edna Parker (nata Scott in Morgan County Indianae die 20 Aprilis 1893; mortua in vico Shelbyville Indianae die 26 Novembris 2008) fuit mulier Americana quae a die 13 Augusti 2007, Iaponica Yone Minagawa obita, usque ad mortem veterrimus homo vivens fuit, cuius aetas pro certa scitur.
Marcus Mantua Benavidius
Marcus Mantua Benavidius (vel Marcus Mantua Bonavitus, italice Marco Mantova Benavides (Patavii, 25 novembris 1489 – ibidem, 2 aprilis 1582), fuit  humanista, iuris peritus, et artium amator (vel antiquarius) italicus.
Vita
Eius familia, e stirpe Hispanica, se transtulerat Patavium a Mantua, a qua urbe assumpsit cognomen suum. Marco didicit iurisprudentiam apud Universitatem Patavinam, a qua urbe numquam tota vita sua longe recessit. Postquam doctor factus est, ab anno 1518 usque ad annum 1564 docuit ius civile, canonicum et criminale apud atheneum Patavinum.
Multa pars, quorum de vita illius scimus, ex epistulis. In epistola ad Aretinum, exempli gratia, narrat se negotium dedisse Bartholomeo Ammannati ut pararet monumentum funebre in Ecclesia Eremitanorum.
Ut qui studio artium flagraret, quidquid lucri fecisset, impensit ad opera artium vel antiqua documenta colligenda. Interfuit etiam rebus academiae italice dictae "Academia degli Infiammati", inter conditores cuius numeratur, et convenit illos intellectuales, qui dicuntur, qui tunc alicuius momenti erant Patavii (qui sunt: Speronus Speronius, Bernardinus Tomitanus, Franciscus Sansovinus, Petrus Bembus, Aloysius Alamanni, Benedictus Varchius, Lazarus Bonamicus, Ioannes Cornarus, caet.). Ipse operam dedit operibus Francisci Petrarcae, cuius nonnullos versus e carminibus, quibus titulus Rerum vulgarium fragmenta in latinam linguamversit. Ipse scripsit versus petrarcianos lingua vulgari et narrationem brevem quamdam, cui titulus L'Heremita.
In Eremitorum Ecclesia Patavina situm est illius mausoleum.
Mons Ritundus
Mons Ritundus (alia nomina: Mons Rotundus Maritimus) (Italiane: Monterotondo Marittimo) est oppidum Italiae et municipium, circiter 1 400 incolarum, in Regione Tuscia et in Provincia Grossetana situm. Incolae Monsritundini appellantur.
Fractiones
Frassine, Lago Boracifero.
Anscharius Halecki
Anscharius Halecki (natus 26 Maii 1891 Vindobonae; mortuus die 17 Septembris 1973 apud White Plains in pago suburbano Novi Eboraci) fuit rerum gestarum scriptor Polonus et legatus Poloniae apud Deliberationem de pace componenda Lutetiae factam anno 1919.
Ioannes Cheke
Ioannes Cheke fuit studiosus litterarum classicarum, interpres litterarum Graecarum, vir publicus et primus regius professor Linguae Graecae apud universitatem Cantabrigiensem.
Palatium Regium Bruxellense
Palatium Regium Bruxellense (Nederlandice Koninklijk Paleis van Brussel; Francice Palais Royal de Bruxelles) est iusta domus regis reginaeque Belgorum, in mediis Bruxellis, capite regni, sita.
Linguadocia
Linguadocia, nonnumquam - sed ambigue - Occitania, (Francogallice Languedoc, Occitane Lengadòc), fuit provincia Franciae antiquioris usque in annum 1789 recognita.
Tabula Capuana
Tabula Capuana seu Tegula Capuana, textorum Etruscorum secundus quod ad longitudinem pertinet, in tegula fictili (60 × 50 cm.) inscribitur. Tegula anno 1898 reperta est in coemeterio Capuae; Berolini hodie servatur. Calendarium rituale praebet lacunosum, e quo verba fere 300 legi possunt, in columnas decem digestum ob decem menses calendarii archaici. Sacrificia ordinantur deis inferis Lethan, Laran, Tin, Thanr, deaeque matri Uni. Eruditi formam litterarum Campanam esse credunt annoque circiter 470 a.C.n. scriptam.
Charlotte's Web
est fabula ab E. B. White anno 1952 scripta.
Liber linteus Zagrabiensis
Liber linteus Zagrabiensis sive Liber Agramensis omnium textuum Etruscorum servatorum longissimus est. Est solus liber linteis scriptus e temporibus antiquis nobis cognitus. Textus magna pars usque hodie minime interpretatur, lingua Etrusca etiam hodie pessime cognita, sed calendarium rituale religionis Etruscae praebere satis liquet. Lintea huius libri postea in Aegypto ad mumiam mulieris involvendam usa sunt. Mumia ipsa cum linteis evolutis hodie in Museo Archaeologico Zagrabiensi servatur.
Rabah Bitat
Rabah Bitat (Arabice رابح بيطاط natus die 19 Decembris 1925; mortuus est 9/10 Aprilis 2000) fuit breviter post decessoris Houari Boumedienne mortem a die 27 Decembris 1978 usque ad diem 9 Februarii 1979 Algeri praeses ad interim.
Olgeate Longobardorum
Nominis origo
Olgiate Novocomense, olim Olgeate Langobardorum, vel Longobardorum, Italiane Olgiate Comasco vocatur.
Sunt qui Olgiate putent a vocabulo rustico olla 'aula' esse, cui Celticus exitus -ate suffixus sit, quo communia rerum nomina in propria locorum nomina mutarentur. Sunt etiam qui maiore probabilitate dicant Olgiate nomen omnino Celticum (diserte Gallicum) esse. Propositum enim est nomen urbis ex stirpe quadam factum esse, quae terram arabilem fossis vel saepibus circumdatam significat. Quae stirps in vocabulo Gallico q.e. olca 'terra arabilis' consistit.
Pila
Pila, vel si inflata follis, est corpus congruenti cum forma, plerumque sphaera, saepissime in ludis adhibitum. Formae causa, vulgo pila significet ullum corpus sphaericum. Exempli gratia, testes pilae vulgo appellantur.
Houari Boumedienne
Houari Boumedienne (Arabice ‏هواري بومدين natus Calamae Mohammed Boukharrouba die 23 Augusti 1927; mortuus Algeriae die 27 Decembris 1978) fuit ab anno 1965 cum decessorem Ahmedum Ben Bella deposuit usque ad mortem Algeri praeses.
Iacobus Doria
Iacobus Doria (Italiane: Giacomo Doria natus Spediae die 1 Novembris 1840 - mortuus est die 19 Septembris 1913) fuit studiosus zoologiae, mammalogiae et entomologiae Italicus.
Larbi Ben M'hidi
Machometus Larbi Ben M'hidi (Arabice محمد العربي بن مهيدي natus anno 1923; necatus a Francicis in carcere anno 1957) praeclarissimus dux exercituum ac patriae amans Algerii.
Titus Manlius Torquatus
Titus Manlius L.f. Imperiosus Torquatus (quando natus, quando mortuus sit, nescimus) vir publicus Romanus quarti saeculi a.C.n. fuit.
Familia
Pater eius Lucius Manlius A.f. Capitolinus Imperiosus dictator anni 363 a.C.n. erat.
Cursus honorum
Manlius anno 353 a.C.n. primum dictator nominatus est, cum periculum Tarquinorum immineret. Manlius etiam contra Caerites pugnabat.
Anno 349 iterum dictator nominatus est, quod tum Galli Romam agressi sunt et alter consul, Appius Claudius P.f. Crassus Inregillensis, mortuus est. Magister equitum Manlii tum cum antea Aulus Cornelius P.f. Cossus Arvina fuit.
Manlius anno 347 a.C.n. primum consulatum gessit, una cum Gaio Plautio Venoce Hypsaeo. Eo anno domi forique pax erat. ''Semunciarium tantum ex unciario fenus factum et in pensiones aequas triennii, ita ut quarta praesens esset, solutio aeris alieni dispensata est; et sic quoque parte plebis adfecta fides tamen publica privatis difficultatibus potior ad curam senatui fuit. Levatae maxime res, quia tributo ac dilectu supersessum .''
Anno 344 iterum electus est, eo anno cum Gaio Marcio L.f. Rutilo. Tum Templum Iunonis Monetae Romae dedicabatur, sed prodigium dirum secutum est: lapides pluit. Ad supplicandum Publius Valerius P.f. Poplicola electus est.
Anno 340 consul III erat, tum cum Publio Decio Q.f. Mure. Eo anno contra Latinos apud Trifanum feliciter pugnavit ex eis triumphavit, postquem Decius collega se deis vovit et in proelio necatus est.
Follis fabrilis
Follis pro ludo, vide Pila.
Follis fabrilis vel simpliciter follis est machina ad aera compressum flandum in aliquod punctum spatii facta (camino, organo tubulato, et al.).
Sosia
Sosia est persona Amphitruonis comoediae Plautinae, ubi servus Thebani  ducis Amphitruonis  ita nominatur. Nescimus hancine personam e comoedia Graeca hodie deperdita sumpserit—quod verisimilius est—an ipse excogitaverit Plautus. Certe cum archetypo comoediae Graecae congruit: nam est servus et verberum metuens et protervus et callidus et loquax, in primis vero vini cibique amator. Postea Sosia apparet apud auctores hodiernos qui novas fabulas, Plautum imitantes, de eodem argumento scripserunt, inter quos Ioannes Rotrou (Les deux Sosies, 1636), Molière (Amphitryon, 1668), Ioannes Dryden (1690), Henricus von Kleist (1807), Iohannes Giraudoux (Amphitryon 38, 1929). Ab ipso Molière partes Sosiae in scaena actae sunt.
De fabula
Fabula e mythologia Graeca sumpta est: etenim Iuppiter, dum amore formosae Alcmenae captus complexum eius cupit, speciem mariti absentis Amphitruonis induit, uxoris castae et amantis decipiendae causa. Mercurius eum comitatur, qui et ipse sese adsimulavit Sosiae, Amphitruonis servo. Ita fit ut, nuntius victoriae e castris domum uxori a domino praemissus, verus Sosia in falsum Sosiam (Mercurium) incidat, qui eum domo prohibet ac negat eum Sosiam esse posse, quia ipse sit. Post longas argumentationes, cum Mercurius "pugnis plus valeret," verus Sosia victus confessus est se non esse Sosiam ac mandatis infectis ad dominum Amphitruonem rediit. E qua confusione prima scaena comoediae Plautinae miram vim comicam duxit (hanc opportunitatem ne imitatores quidem omiserunt). Molière Sosiae quoque uxorem dedit, Cleanthim nomine. Ita confusio coniugalis in fabula Francogallica duplicata est.
De sensu hodierno
Hanc propter fabulam celeberrimam in linguis pluribus (Francica et Italiana, exempli gratia), sosia nomen sermonis communis factum est. Sosia est homo alteri homini non cognato tam similis ut plerique hac similitudine decipiantur ac confundantur. Exempli gratia, Saddamo Hussein plures sosiae fuerunt, quos mercede conducebat ad inimicos sese necare volentes fallendos.
Claudius the God
Claudius the God ('Deus Claudius') est mythistoria Roberti Graves, scriptoris Anglici, anno 1934 edita, ob quam praemium James Tait Black eodem anno meruit.
Fabula praetendit se ab imperatore Claudio scriptam et de vita eius disserere a principatu incepto (anno 41) fere usque ad mortem (anno 54). Iuventus eiusdem in mythistoria I, Claudius describitur.
Liuva II (rex Visigothorum)
Liuva, natus circa annum 583, adulescens erat ubi rex creatus est. Anno altero regni, Wittericus duxit copias e limite meridionale usque Toletum. Tunc in praetorio regio intravit, ubi Liuvanem occidit et rege se proclamavit.
Historia Gothorum Isidori Hispalensis dixit:
Ahmedus Ben Bella
Ahmedus Ben Bella (Arabice أحمد بن بلة ; natus Maghniae die 25 Decembris 1918; Algeriae die 11 Aprilis 2012 mortuus) fuit ab anno 1962 usque ad annum 1965, cum loco motus est, primus Algeri praeses. Die 19 Iunii 1965 exercitus Algeriae Houari Boumedienne eum vi deposuerunt.
Daegu
Daegu (Coreane: 대구) est urbs Coreae circiter 2 600 000 incolarum.
Abdelazizus Būtaflīqa
Abdelazizus Būtaflīqa (Arabice: ‏عبد العزيز بوتفليقة‎ - ʿAbd al-ʿAzīz Būtaflīqa), natus in urbe Maroci die 2 Martii 1937; mortuus die 17 Septembris 2021) fuit politicus Algerii et ab anno 1999 praeses patriae.
Legatus fuit ad conventum nationalem ab anno 1962. A die 27 Septembris eiusdem anni ad 4 Septembris 1963 fuit minister iuventutis et ludorum athleticorum, praeside Ahmedo Ben Bella. Deinde minister a rebus externis meruit, sub eodem praeside et successoribus, usque ad diem 8 Martii 1979. Anno 1974 et 1975 fuit insuper Consociationis Nationum Communis Conventus praeses inter quinquagesimam nonam sessionem. Praeses Algerii inductus est die 27 Aprilis 1999 officiumque ministri a munitione a die 5 Maii 2003 implevit.
Nicolaus Udall
Nicolaus Udall (natus anno 1505 in Hantonia – mortuus est die 23 Decembris 1556 Londinii) fuit magister scholarum et fabularum scaenicarum scriptor Anglicus.
Vita
Udall ab anno 1524 Oxoniae apud Collegium Corpus Christi studuit.
Lingua Vivariensis-Alpensis
Lingua Vivariensis-Alpensis (vivaroaupenc) est dialectus linguae Occitanicae.
Charlotte's Web (pellicula 1973)
Charlotte's Web est pellicula ab officina cinematographica Hanna-Barbera anno 1973 confecta, cuius pars altera, Charlotte's Web 2: Wilbur's Great Adventure inscripta, die 18 Martii 2003 in lucem prolata est.
Charlotte's Web 2: Wilbur's Great Adventure
est pars altera (anno 2003 confecta) pelliculae Charlotte's Web.
Lucius Papirius Cursor
Lucius Papirius Cursor (quando natus sit, quando mortuus, nescimus) senator ac vir publicus Romanus saeculi 4 a.C.n. erat.
Familia
Filius eius Lucius Papirius L.f. Cursor erat, qui annis 293 et 272 a.C.n. consul creatus est.
Cursus honorum
Fuit consul quinquies: annis 326 a.C.n., 320, 319, 315 atque 313.
Cum dictatorem anno 325 a.C.n. se adversis ominibus contra Samnites profectum esse sensisset, ad auspicia repetenda Romam regressus est, ac prius Quinto Fabio magistro equitum edixit ut sese loco teneret neu absente se manum cum hoste consereret. Fabius post dictatoris profectionem, opportunitate ductus acie cum Samnitibus conflixit. Neque melius res geri potuisset, si adfuisset dictator. Non miles duci, non dux militi defuit. Viginti millia hostium eo die caesa traduntur. Haud multo post dictator advenit plenus minarum iraeque Statim advocata concione spoliari magistrum equitum, virgasque ac secures expediri jussit. Tam Fabius militum fidem implorare coepit. Clamor in tota concione est ortus: alibi preces, alibi minae audiebantur. Itaque es in posterum diem est dilata.
Is fuit vir non animi solum vigore, sed etiam corporis viribus excellens. Praecipua pedum pernicitas inerat, quae cognomen etiam dedit. Idem comis et iocorum studiosus. Quadam die inambulans ante tabernaculum, praetorem Praenestinum, qui per timorem segnius suos in proelium duxerat, vocari jussit, et postquam cum graviter increpuit: "Lictor, expedi, inquit, secures," et cum praetorem vidisset metu mortis attonitum: "Agedum, lictor, inquit, exscinde radicem hanc incommodam ambulantibus." Deinde praetorem mulcta dicta dimisit.
Iecur Placentinum
Iecur Placentinum est opus aëneum Etruscum quod iecur ovinum figurat in segmenta divisum et nominibus deorum Etruscorum inscriptum. Die 26 Septembris 1877 repertum est iuxta Gossolengo provinciae Placentiae in Italia. Hodie in museo municipali Placentino ostenditur. Creditur hoc iecur anno circiter 100 a.C.n. factum esse et haruspicibus ad divinationem utile fuisse.